8. Քրեական գործերով դատավարությանը մասնակցող տեսողական խանգարումների պատճառով հաշմանդամություն ունեցող անձն ունի դատավարական փաստաթղթերին եւ դատական ակտերին օգնականի միջոցով հասանելիության իրավունք` պետական միջոցների հաշվին: Վարչական կամ քաղաքացիական գործով գործին մասնակցող նման անձն ունի պետական միջոցների հաշվին օգնականի իրավունք, եթե ապացուցում է, որ բավարար միջոցներ չունի վճարովի օգնական ունենալու համար: